Estijos nacionalinis muziejus
58°23′44″š. pl. 26°44′44″r. ilg.﻿ / ﻿58.395645°š. pl. 26.745595°r. ilg.﻿ / 58.395645; 26.745595 Estijos nacionalinis muziejus (est. Eesti Rahva Muuseum) – estų ir kitų finougrų tautų kultūros, etnografijos ir liaudies meno muziejus, įsikūręs Estijoje, Tartu. 1909 m. įkurtame muziejuje eksponuojamas folklorininko Jakobo Hurto (1839–1907) palikimas, XIX a. pabaigoje surinkti pirmieji etnografiniai daiktai, tradicinių estų tautinių kostiumų pavyzdžiai iš visų regionų. Pristatoma medinių raižytų alaus talpyklų kolekcija iliustruoja tradicines valstiečių šventes, rankomis austų kilimų ir lininių staltiesių rinkiniai parodo liaudies amatų įvairovę.